Harold Jeffreys

Harold Jeffreys (22 d'abriu de 1891, Fatfield - 18 de març de 1989, Cambridge) es un matematician, un geofisician e un astronòm britanic dau sègle XX. Professor de l'Universitat de Cambridge, es famós per son trabalh en estatistica e en geologia. En particular, dins lo premier domeni, formalizèt lo factor de Bayes e plusors lèis importantas coma la lèi de Jeffreys fondada sus l'informacion de Fisher. Dins lo segond, demostrèt l'aspècte fluid dau nuclèu terrèstre e establiguèt, amb Keith Bullen (1906-1976), una taula de localizacion dei tèrratrems.

Recebèt un nombre fòrça important de recompensas coma la medalha d'aur de la Royal Astronomical Society (1937), la medalha Murchison (1939), la medalha reiala (1948), la medalha William Bowie (1952), la medalha Copley (1960) e la medalha Wollaston (1964). Tanben, foguèt anoblit per la rèine en 1952.

 Liames intèrnes 

 Estatistica.
 Geologia.

 Bibliografia 

 Nòtas e referéncias 

Categoria:Geològ britanic
Categoria:Geològ dau sègle XX
Categoria:Matematician britanic
Categoria:Matematician dau sègle XX
Categoria:Recipiendari de la Medalha Copley